**I. OSNOVA ZA DONOŠENJE ODLUKE**

Zakonska osnova za donošenje ove nalazi se i u odredbi članka 35. Zakona o lokalnoj i regionalnoj (područnoj) samoupravi (“Narodne novine” 33/01, 60/01, 129/05, 109/07, 129/08, 36/09, 150/11, 144/12 i 19/13-pročišćeni tekst), koja propisuju ovlasti Gradskog vijeća.

Statutarna osnova za donošenje Odluke nalazi se prije svega u članku 38. Statuta koja propisuje ovlasti Gradskog vijeća. Međutim, osnova su i za donošenje ove Odluke su i odredbe od članka 84. do članka 105. Statuta Grada Delnica koje se odnose na mjesnu samoupravu na području Grada Delnica.

**II. OCJENA STANJA I OSNOVNA PITANJA KOJA SE TREBAJU**

**UREDITI ODLUKOM TE POSLJEDICE KOJE CE DONOŠENJEM ODLUKE PROISTECI**

 Zakon o lokalnoj i područnoj (regionalnoj) samoupravi u glavi VII. regulira mjesnu samoupravu. Navodi se da se statutom jedinica lokalne samouprave kao oblik neposrednog sudjelovanja građana u odlučivanju u lokalnim poslovima od neposrednog i svakodnevnog utjecaja na život i rad građana osnivaju mjesni odbori.

 Mjesni odbor može se osnovati za jedno naselje, više međusobno povezanih manjih naselja ili se dio većeg naselja odnosno grada koji u odnosu na ostale dijelove čini zasebnu razgraničenu cjelinu. U ostalim odredbama Zakon propisuje tijela mjesnog odbora, mandat članova vijeća, nadzor nad zakonitošću rada tijela mjesnog odbora i sl. Zakon također propisuje što se sve regulira statutom grada, a u skladu sa zakonom u svezi s mjesnim odborima.

 U svezi s time Statutom Grada Delnica u glavi X. regulirana je mjesna samouprava.

 Na zadnjoj sjednici Gradskog vijeća koja je održana 31.05.2023. godine donijeta je Odluka o izboru članova vijeća mjesnih odbora.

 Dana 18.02.2021. donijet je novi Statut Grada Delnica, koji u članku 82. propisuje:

Članak 82.

(1) Mjesni odbori na području Grada Delnica su:

1. Mjesni odbor Brod na Kupi,

2. Mjesni odbor Crni Lug,

3. Mjesni odbor Delnice ,

4. Mjesni odbor Lučice,

5. Mjesni odbor Turke.

**(2) Područje i granice mjesnih odbora određuju se posebnom odlukom Gradskog vijeća i prikazuju se na kartografskom prikazu koji je sastavni dio te odluke.**

Raniji Statut Grada Delnica (“Službene novine Primorsko-goranske županije” 28/09, 41/09, 11/13 i 20/13-pročišćeni tekst, 6/15, „Službene novine Grada Delnica“ 01/18, 03/18, 03/18-pročišćeni tekst, 09/18, 03/20 i 08/20), u članku 85. propisivao je sljedeće:

Članak 85.

Na području Grada Delnica mjesni odbori su:

1. Mjesni odbor Brod na Kupi, za područje naselja Brod na Kupi, Belo, Čedanj, Donje Tihovo, Golik, Gornje Tihovo, Donji Ložac, Grbajel, Guče Selo, Gusti Laz, Iševnica, Kočićin, Krivac, Kupa, Kuželj, Mala Lešnica, Suhor, Radočaj Brodski, Ševalj, Velika Lešnica, Zagolik, Zamost Brodski i Zapolje Brodsko.

2. Mjesni odbor Crni Lug za područje naselja Bela Vodica, Biljevina, Crni Lug, Donja Krašićevica, Donji Okrug, Gornja Krašićevica, Gornji Okrug, Leska, Malo Selo, Plajzi, Razloge, Razloški Okrug, Srednja Krašićevica, Vela Voda i Zelin Crnoluški.

3. Mjesni odbor Delnice za područje naselja Dedin, Delnice, Donji Turni, Gornji Turni, Marija Trošt, Raskrižje Tihovo i Zalesina.

4. Mjesni odbor Lučice za područje naselja Lučice.

5. Mjesni odbor Turke za područje naselja Gašparci, Gornji Ložac, Kalić, Hrvatsko, Podgora Turkovska, Požar, Sedalce, Turke i Zakrajc Turkovski.

Navedeni prijedlog Odluke kojom se regulira područje i granice MO na području Grada Delnica, identičan je što se tiče mjesta koja pripadaju svakom MO kao što je to i sada, tj. u ranijem Statutu, ali je potpuniji jer sada od ovlaštenog tijela, DGU, PUKRI, Odjel za katastar nekretnina Delnice, imamo kartografski prikaz područja svakog MO.

Donošenjem ovog akta, uz ranije, 31.05.2023. donesenu Odluka o izboru članova vijeća mjesnih odbora, postoje svi uvjeti da Gradsko vijeće Grada Delnica na prvoj jesenskoj sjednici donese Odluku o raspisivanju redovnih izbora za članove Vijeća MO na području Grada Delnica.

**III. OCJENA POTREBNIH SREDSTAVA ZA PROVEDBU ODLUKE**

Procjena je da samo donošenje ove Odluke neće iziskivati osiguranje apsolutno nikakvih dodatnih financijskih sredstava, ali će njezina provedba, tj. organiziranje i provedba izbora za članove vijeća mjesnih odbora, tražiti za to u Proračunu Grada Delnica osigurana sredstva.

**IV. PRIJEDLOG ODLUKE S OBRAZLOŽENJEM**

Uz prijedlog za donošenje ove Odluke dostavlja se tekst iste.

Ujedno se napominje da sukladno odredbama. Zakona o jedinicama lokalne i područne (regionalne) samouprave te Statuta Grada Delnica, ova se Odluka donosi na Gradskom vijeću većinom, ako je na sjednici nazočna većina članova.